Tre dømt for hjemmerøveri | TV2 ØSTJYLLAND
Tre dømt for hjemmerøveri
En 20-årig mand skal halvandet år bag tremmer for et hjemmerøveri i Århus. To andre slipper med ungdomssanktioner, fordi de er 16 år.
03. aug 2009, kl. 16:30
Mandag formiddag blev en 20-årig kokkeelev kendt skyldig i at have begået hjemmerøveri mod en 61-årig mand fra det nordlige Århus. Den 20-åriges to medgerningsmænd blev også kendt skyldige, skriver stiften.dk.
Straffen lød på halvandet års fængsel til den 20-årige, mens de to andre gerningsmænd, som begge er 16 år, slap med såkaldte ungdomssanktioner. De skal gennemgå et socialpædagogisk program på en institution - i første omgang bag lukkede døre.
Hjemmerøveriet fandt sted i februar, hvor de tre indfandt sig hos den 61-mand i en lejlighed i Århus Nord. Her tvang de ham til at udlevere Dankort og pinkode. Og mens to af dem ?blev hos manden i lejligheden, gik den tredje til nærmeste kontantautomat og tømte mandens bankkonto for de 2800 kroner, der stod derpå.